open-index/open-wikipedia-markdown huggingface dataset:
சியான் எர்வின்

**சியான் மைக்கல் எர்வின்**: (Sean Michael Ervine, பிறப்பு: திசம்பர் 6, 1982]]), சிம்பாப்வே அணியின் தற்போதைய சகலதுறை ஆட்டக்காரர். வலதுகை வலதுகை புறத்திருப்ப பந்துவீச்சாளர். இடதுகை துடுப்பாளரும் கூட.

பகுப்பு:சிம்பாப்வே துடுப்பாட்ட வீரர்கள்
பகுப்பு:1982 பிறப்புகள்
கிரேக் லாம்ப்

**கிரேக் ஆத்தர் லாம்ப்**: (Greg Arthur Lamb, பிறப்பு:மார்ச்சு 4, 1981), சிம்பாப்வே அணியின் தற்போதைய சகலதுறை ஆட்டக்காரர். வலதுகை வலதுகை புறத்திருப்ப பந்துவீச்சாளர். இடதுகை துடுப்பாளரும் கூட.

பகுப்பு:சிம்பாப்வே துடுப்பாட்ட வீரர்கள்
பகுப்பு:1981 பிறப்புகள்
சார்ல்ஸ் கவெண்ட்ரி

**சார்ல்ஸ் கெவின் கவெண்ட்ரி** (*Charles Kevin Coventry*, பிறப்பு:மார்ச்சு 8, 1983), சிம்பாப்வே அணியின் வலதுகை துடுப்பாட்டக்காரர். மேலதிக குச்சுக் காப்பாளர். வலதுகை கழல் திருப்ப பந்துவீச்சாளருமாவார்.

பகுப்பு:சிம்பாப்வே துடுப்பாட்ட வீரர்கள்
பகுப்பு:1983 பிறப்புகள்
பகுப்பு:வாழும் மக்கள்
ஊ. கரிசல்குளம்

**ஊ. கரிசல்குளம்** எனும் சிற்றூர் இராமநாதபுரம் மாவட்டத்திலுள்ள கமுதியிலிருந்து சாயல்குடிக்குச் செல்லும் வழியில் இருக்கிறது. இச்சிற்றூரில் மக்கள் தொகை ஆனது 1200 என்ற அளவில் இருக்கிறது. இதில் ஆண்கள் 700 பேர் ஆவர். பெண்கள் 500 பேர் ஆவர். இவ்வூரின் முதன்மையான விழாக்கள், முத்தாளம்மன் கோவில் உற்சவமும் தேவர் ஜெயந்தி விழாவும் ஆகும்.

பகுப்பு:இராமநாதபுரம் மாவட்டத்திலுள்ள கிராமங்கள்
கிரிஸ்டோபர் மபோபூ

**கிரிஸ்டோபர் பொபி மபோபூ**: (Christopher Bobby Mpofu, பிறப்பு: நவம்பர் 27, 1985), சிம்பாப்வே அணியின் தற்போதைய வலதுகை மிதவிரைவு பந்து வீச்சாளர், வலதுகை துடுப்பாளரும் கூட.

பகுப்பு:சிம்பாப்வே துடுப்பாட்ட வீரர்கள்
பகுப்பு:1985 பிறப்புகள்
அலம் ஹல்பா சண்டை

**அலாம் எல் அல்ஃபா சண்டை** (*Battle of Alam el Halfa*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு தாக்குதல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் எர்வின் ரோம்மல் தலைமையிலான அச்சுநாட்டுப் படைகளின் கிழக்கு நோக்கி முன்னேற்றத்தை நேச நாட்டுப் படைகள் தடுத்து நிறுத்தின.

ஜுலை 1942ல் நடைபெற்ற முதலாம் எல் அலாமீன் சண்டை யாருக்கும் தெளிவான வெற்றியில்லாமல் முடிவடைந்ததைத் தொடர்ந்து நேச நாட்டுப் படைகளை அழிக்க அடுத்த மாதம் ரோம்மல் மற்றொரு முயற்சி மேற்கொண்டார். இரண்டு ஆண்டுகளாகத் தொடர்ந்து வடக்கு ஆப்பிரிக்கப் போர்முனையில் நடந்து கொண்டிருந்த போர் ஆகஸ்ட் 1942ல் ஒரு திருப்புமுனையை எட்டியிருந்தது. நேச நாட்டுப் படைகளின் எண்ணிக்கை பலம் மற்றும் தளவாட பலம் நாளுக்கு நாள் அதிகரித்துக் கொண்டே இருந்தது. அதே நேரம், ரோம்மலின் படைகளுக்கு நடுநிலக்கடல் வழியாக அனுப்பபடும் தளவாடங்களின் எண்ணிக்கை நேச நாட்டு வான்படை/கடற்படைத் தாக்குதலகளால் குறைந்து கொண்டே போனது. இந்த ஆயுத/படை வேறுபாடு அதிகமாகி வடக்கு ஆப்பிரிக்க களத்தில் வெற்றியென்பது சாத்தியமில்லை என்ற நிலை உருவாகும் முன்னர் நேச நாட்டுப் படைகளை அழிக்க ரோம்மல் முயன்றார். இதற்காக எல் அலாமீனிலுள்ள பிரிட்டானிய 8வது ஆர்மியின் மீது ஆகஸ்ட் மாத இறுதியில் தாக்குதலைத் தொடங்கினார்.

ரோம்மலின் தாக்குதல் நிகழ்ப்ப் போகிறது என்பதை அல்ட்ரா திட்டத்தின் (ஜெர்மானிய வானொலி செய்திகளை இடைமறித்து, ரகசியக் குறியீடுகளை உடைத்து அவற்றைப் படிக்கும் திட்டம்) மூலம் அறிந்து கொண்ட 8வது ஆர்மியின் தளபதி பெர்னார்ட் மோண்ட்கோமரி அச்ச்ப் படைகளை அழிக்க ஒரு பொறியினைத் தயார் செய்தார். எல் அலாமீன் களத்தின் தெற்கில் வேண்டுமென்றே பலவீனமான படைகளை நிறுத்தி அதிலிருந்து 20 கி.மீ. தொலைவிலிருந்த அலாம் எல் அல்ஃபா முகட்டில் அதிகமான எண்ணிக்கையில் டாங்குகளையும், பீரங்கிகளையும் நிறுத்தியிருந்தார். களத்தின் தெற்குப்பகுதி பலவீனமாக இருப்பதாக எண்ணி ஏமாந்த ரோம்மல் அந்தப் பகுதியில் தன் படைகளைத் தாக்க உத்தரவிட்டார். வேகமாக முன்னேறிய அச்சுப் படைகள் மோண்ட்கோமரியின் பொறியில் சிக்கிக் கொண்டன. மறைவான பகுதியிலிருந்து பிரிட்டானிய டாங்குகளும் பீரங்கிகளும் அலாம் அல்ஃபா முகட்டுக்கு முன் தேங்கி நின்ற அச்சுப் படைப்பிரிவுகள் மீது குண்டுமழை பொழிந்தன. போர்க்களத்தில் வான் ஆதிக்கம் பெற்றிருந்த பிரிட்டானிய வான்படையும் அச்சுப்படைகளைத் தாக்கி பெரும் சேதத்தை விளைவித்தது. ஆகஸ்ட் 30 - செப்டம்பர் 5 வரை நடைபெற்ற இச்சண்டையில் அச்சுப்படைப் பிரிவுகள் பெரும்பாலும் அழிந்து போயின. செப்டம்பர் 5ம் நாள் எரிபொருள் பற்றாக்குறை, படைப்பிரிவுகளின் சேதம் ஆகியவற்றைக் கருத்தில் கொண்டு ரோம்மல் அலாம் அல்ஃபா மீதான தாக்குதலைக் கைவிட்டார்.

ஆனால் பின்வாங்கும் அச்சுப்படைகளை நேச நாட்டுப் படைகள் விரட்டித் தாக்கவில்லை. மாறாக அடுத்து நிகழவிருந்த இரண்டாம் எல் அலாமீன் சண்டைக்குத் தயாராகின. மேற்குப் பாலைவனப் போர்முனையில் நிகழ்ந்த இறுதி அச்சுத் தாக்குதல் இதுவே. இதன்பின் ரோம்மலின் படைகள் பின்வாங்கவே நேரிட்டது.

## குறிப்புகள்

## மேற்கோள்கள்

* 
* 
* 
*  
* 
* 
* 
* 
* 
* 

பகுப்பு:1942 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
கரோன் ஆறு

**கரோன் ஆறு** (பிரெஞ்சு மொழியில் Garonne) பிரான்சின் முக்கிய ஆறுகளுள் ஒன்று. ஸ்பெயின் பகுதியிலுள்ள பிரெனே மலையில் இருந்து உருவாகி 647 கி.மீ. பாய்ந்து பொர்தோ நகரருகே அட்லாண்டிக் பெருங்கடலில் கலக்கிறது.

## மேற்கோள்கள்

பகுப்பு:ஐரோப்பிய ஆறுகள்
பகுப்பு:பிரான்சு
ரே பிரைஸ்

**ரே வில்லியம் பிரைஸ்**: (Raymond William Price, பிறப்பு: சூன் 12, 1976), சிம்பாப்வே அணியின் தற்போதைய சகலதுறை ஆட்டக்காரர். மந்த இடதுகை இடதுகை மரபுவழா சுழல் பந்துவீச்சாளர், வலதுகை துடுப்பாளரும் கூட

பகுப்பு:சிம்பாப்வே துடுப்பாட்ட வீரர்கள்
பகுப்பு:1976 பிறப்புகள்
வாசன் கண் மருத்துவமனை

**வாஸன் ஐ கேர் மருத்துவமனை** என்பது தமிழகத்தின் பெரிய கண் மருத்துவமனைகளுள் ஒன்று. தமிழகத்தின் திருச்சி மாவட்டத்தில் 1947-ல் Vasan Health Care என்ற பெயரில் மருத்துவப் பணியைத் தொடங்கிய வாஸன் ஐ கேர் மருத்துவமனை, இன்றைய நிலையில் 500-க்கும் மேற்பட்ட கிளைகளுடன் தமிழகத்தில் கண் மருத்துவப் பணியை செய்து வருகிறது.

கண் மருத்துவத்தில் பல புதிய முயற்சிகள் வாயிலாக எளிமையாக்கப்பட்ட அறுவை மருத்துவ நடவடிக்கைகளை அறிமுகம் செய்துள்ளது. இந்தியா மட்டுமின்றி அயல் நாடுகளிலும் கிளைகளைத் திறப்பதன் வாயிலாக உலகின் மிகப்பெரிய கண் மருத்துவமனையாக வளரவேண்டும் என்ற குறிக்கோளுடன் செயல்பட்டு வருகிறது.

பகுப்பு:தமிழ்நாட்டு மருத்துவமனைகள்
சுயநிதி மருத்துவக் கல்லூரிகள்

இந்தியாவில் பதிவு செய்யப்பட்ட கல்வி அறக்கட்டளைகள், சமுதாய அமைப்புகள், சங்கங்கள் போன்றவைகளால் அரசு நிதியுதவியின்றி நடத்தப்படும் மருத்துவக் கல்லூரிகள், **சுயநிதி மருத்துவக் கல்லூரிகள்** என அழைக்கப்படுகின்றன. இந்திய அரசு அமைப்பான இந்திய மருத்துவக் குழு (en: Medical Council of India)  அனுமதிகளை வழங்குகிறது. இந்த அனுமதியைப் பெற்ற பின்பு கல்லூரி அமைக்கப்படும் மாநில அரசின் அனுமதி பெறுவதுடன், கல்லூரிக்குத் தொடர்புடைய பல்கலைக்கழகத்துடன் இணைப்பு பெற வேண்டி இருக்கும். இந்தக் கல்லூரிகளுக்கு இணைப்பு செய்யப்பட்ட பல்கலைக்கழகப் பாடத்திட்டத்தின்படி அந்தப் பல்கலைக்கழகங்கள் தேர்வுகளை நடத்தி மதிப்பெண் சான்றிதழ்களையும், பட்டங்களையும் அளிக்கின்றன. இந்த சுயநிதி மருத்துவக் கல்விக்கு மாநில அரசால் நிர்ணயிக்கப்பட்ட கல்விக் கட்டணங்களை மாணவர்கள் செலுத்த வேண்டும்.

பகுப்பு:இந்திய மருத்துவக் கல்லூரிகள்
சிங்கிரைய் மசகட்சா

**சிங்கிரைய் வின்ஸ்டன் மசகட்சா**: (Shingirai Winston Masakadza, பிறப்பு:செப்டம்பர் 4, 1986), சிம்பாப்வே அணியின் தற்போதைய பந்து வீச்சாளர், சகலதுறை ஆட்டக்காரர். வலதுகை துடுப்பாளரும் கூட.

பகுப்பு:சிம்பாப்வே துடுப்பாட்ட வீரர்கள்
பகுப்பு:1986 பிறப்புகள்
எட்வர்ட் ரைன்ஸ்போர்ட்

**எட்வார்ட் ரைன்ஸ்போர்ட்** (*Edward Rainsford *, பிறப்பு: திசம்பர் 14 1984), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 39 ஒருநாள் பன்னாட்டுத் துடுப்பாட்டப் போட்டிகளிலும் 56 முதல்தர துடுப்பாட்டப் போட்டிகளிலும், 72 ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். இவர் 2005 - 2007 ஆண்டுகளில் சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார். சிம்பாப்வே அணியின் வலதுகை மிதவிரைவு பந்துவீச்சாளர், வலதுகை துடுப்பாளரும் கூட

பகுப்பு:சிம்பாப்வே துடுப்பாட்ட வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
ஆய்வு

**ஆய்வு** () (*Research*) என்பது ஓர் அறிவுத்தேடல்/அறிவியல் தேடல் எனலாம். மதியால் செயலாக்கப்படும் ஆய்வுகள் புதிய அறிதல்களையும் புரிதல்களையும் உள்ளடக்கும். இவை பெரும்பாலும் அறிவியல் முறைசார்ந்து இயங்குகின்றன.

ஆய்வுகளின் அடிப்படைத் தேவை பயனுள்ள ஆராய்ச்சி, அதில் கண்டுபிடிப்புகள், விளக்கங்கள், புதிய முறைகளை கையாளுதல் மற்றும் கண்டறிதல் ஆகியன. குறிப்பாக அறிவியல் படைப்புகள் மற்றும் வளர்ச்சி சார்ந்தே இவ்வாய்வுகள் இயங்குகின்றன.

## ஆராய்ச்சிகளின் வகைகள்
ஆராய்ச்சிகள் பெரும்பாலும் அறிவியல் மற்றும் மதிநுட்பத்தை சார்ந்தே இருக்கும். இதன் மைய நோக்கம் மதி வளர்ச்சியே ஆகும். இவைகளைக்கொண்டு பல துறைகளைக் கருதி மூன்றாகப் பிரிக்கின்றனர். 
* அறிவியல் ஆய்வு - சிக்கல்களுக்கான தீர்வை நோக்கி
* கலை ஆய்வு - கலை மற்றும் பண்புகளை நோக்கி
* வரலாற்று ஆய்வு - வரலாறு மற்றும் சான்றுகளை நோக்கி

## அறிவியல் ஆய்வு
அறிவியல் வளர்ச்சியை மையப்படுத்தியும், சிக்கல்களுக்கு தீர்வு காணுவதை கொண்டும் அறிவியல் உக்தியை பயன்படுத்தி ஆராய்ச்சி மேற்கொண்டு பல முடிவுகளை காணுதல். இவைகளில் அறிவியல் துறைகள், சமுக சார்ந்த சீர்திருத்தங்களைக் காண, இவைகளில் மேற்கொள்ளப்படுகின்றன. இவைகளில்

#கண்காணித்தல்,
#கண்காணித்ததை தொகுத்து தலைப்பை கண்டறிதல்
#கொள்கைகளை வகுத்தல்
#கொள்கை வரையறைகளைக் கொடுத்தல்
#செயலாக்க வரையறைகளைக் கொடுத்தல்
#ஆவணங்களைச் சேகரித்தல்
#ஆவணங்களைச் சரிபார்த்தல்
#கொள்கைகளைத் தீர அலசுதல்
#தீர்வைக்கண்டறிந்து வெளிப்படுத்தல்.

இவையே அறிவியல் ஆராய்ச்சியின் வழிமுறைகள். இவைகளின் முடிவாக ஒரு தீர்வு காணப்பட்டதை பரிசோதனை செய்து சான்றுபகர்தல்.

## கலை ஆய்வு
கலைகளையும் பண்புகளையும் கொண்டு ஆராயும் பகுதியாகும். இது அறிவியல் வழிமுறைகளைப் பயன்படுத்தி ஆராய்தல் என்பதில் சற்று மாறுபட்டு இவை சில பண்புகளைக்கொண்ட அளவீடூகளைப் பயன்படுத்தி ஆய்வுகளை மேற்கொள்ளலில் அடங்கும்.

## வரலாற்று ஆய்வு
இதில் வரலாற்றாசிரியர்கள் அளித்த ஆதாரங்களைக் கொண்டு, அறிவியல் வழிமுறைகளை பின்பற்றி வரலாற்று சிக்கல்களுக்கு கிடைக்கும் ஆதாரங்களை ஒப்பிட்டு தீர்வு காணும் முயற்சி மேற்கொள்ளப்படுகிறது. இதை மேற்கொள்ள கீழே கொடுக்கப்பட்டுள்ள வழிமுறைகளைப் பயன்படுத்துகின்றனர்.

#ஆவணங்களின் பிறப்பையறிதல்
#சிக்கலுக்கான கிடைக்கப்பெறும் சான்றுகள்
#வரலாற்றாசிரியரின் உண்மை மற்றும் முக்கியத்துவம்
#ஆவணங்களை தீர அலசுதல்
#ஒற்றுமையை கண்டறிதல்
#நம்பத்தக்கவைகளை சுட்டல்/சுட்டிக்காண்பித்தல் ஆகியன.

இவைகளால் நமக்கு வரலாற்று உண்மைகள் அறியக் கிடைக்கின்றன.

## ஆய்வு முறைகள்
ஆராய்ச்சியின் இலக்கு அறிவுத்தேடலை நிறைவு செய்தலேயாகும். அதைக்கொண்டு இதை மூன்றாகப் பகுக்கின்றனர்.
* சிக்கல்களின் பண்பை அறிந்து தீரநோக்கல்
* தீர்வுகளுக்கான வழிகளைக் கண்டறிதல்
* கண்டறியப்பட்ட தீர்வுகளை சான்று பகர சாத்தியக்கூறுகளை பார்த்தல் ஆகியன.

இதுவே படிநிலைகளிலும் வகைப்படுத்துகின்றனர்
* முதற்படி - ஆவணங்களை சேகரித்தல்
* இரண்டாம்படி - சுருக்கம், ஒப்பிட்டு தீர்வு காணல் ஆகியன.

கலை ஆய்வைக்கொண்டு, பண்புசார் ஆய்வு எனவும் அளவுசார் ஆய்வும் என்வும் விவரிக்கின்றனர்.

## அச்சு வெளியீடுகள்
கண்டறிந்தவைகளை சிறந்த இதழ்களில் வெளியிடுவதன் மூலம் அது பரவி அனைவருக்கும் பயனளிக்கும்.

## ஆய்வு நிதியுதவி
நிதியுதவி அளிக்க சில அரச நிறுவணங்களும் சில தனியார் நிறுவனங்களும் இயங்கிவருகின்றன. ஆனால், சிக்கல்களின் முக்கியத்துவம் அதனால் பெறப்படும் தீர்வைக்கண்டே உதவி கிடைக்கின்றன.

## மேலும் காண்க
* ஆய்வுக்கூடம்
* சந்தை ஆய்வு
* சந்தைப்படுத்தல் ஆராய்ச்சி
* செய்பணி ஆய்வியல்
* ஆய்வு பல்கலைக்கழகம்

## மேற்கோள்கள்

* Trochim, W.M.K, (2006). Research Methods Knowledge Base.

## வெளி இணைப்புகள்

* 
* 
* 

பகுப்பு:அறிவியல்
டாடென்டா தையிபு

**டாடென்டா தையிபு**: (Tatenda Taibu, பிறப்பு: மே 14, 1983), சிம்பாப்வே அணியின் தற்போதைய குச்சுக் காப்பாளர் (wicket-keeper அல்லது wicketkeeper அல்லது பெரும்பாலும் keeper). வலதுகை துடுப்பாளரும், வலதுகை புறத்திருப்ப பந்துவீச்சாரும் கூட.
இவர் இலங்கைக்கு எதிராக மே, 6, 2004 அன்று தேர்வுத்துடுப்பாட்ட அணித்தலைவராக நியமிக்கப்பட்டார். இன்று வரை இவரே குறைந்த வயதில் தேர்வுத்துடுப்பாட்ட அணித்தலைவராக இருந்தவர் என்ற சிறப்பை பெற்றுள்ளார்.

## மேற்கோள்கள்


பகுப்பு:சிம்பாப்வே துடுப்பாட்ட வீரர்கள்
பகுப்பு:1983 பிறப்புகள்
பகுப்பு:வாழும் மக்கள்
புத்தனாம்பட்டி

**புத்தனாம்பட்டி** (*Puthanampatti*) இந்தியாவின் தமிழ்நாடு மாநிலத்தில் திருச்சி மாவட்டத்தில் முசிறி வட்டத்தில் அமைந்துள்ள ஒரு சிற்றூராகும்.

## வரலாறு

புத்தனாம்பட்டி முன்னர் காலத்தில் ‘புனதை’ என அழைக்கப்பட்டது.

## மக்கள்தொகை
2001 ஆண்டு கணக்கெடுப்பின்படி இவ்வூரின் மக்கள்தொகை 3,163 ஆகும். ஆண்களும் பெண்களும் மக்கள்தொகையில் 50% உள்ளனர். சராசரி படிப்பறிவு 90%, தேசிய சராசரி (59.5%)யைவிட கூடுதலாகும். ஆண்கள் படிப்பறிவு 85%, மற்றும் பெண்கள் படிப்பறிவு 89%. 8% நபர்கள் ஆறு அகவைக்கும் குறைந்தவர்கள். 

## அமைவிடம்
திருச்சியிலிருந்து வடமேற்கே 33 கி.மீ தொலைவிலும் துறையூரிலிருந்து தென்கிழக்கில் 16கி.மீ தொலைவிலும் பெரம்பலூரிலிருந்து 35 கி.மீ தொலைவில் தென்மேற்கிலும் அமைந்துள்ளது.

## கல்வி
1947ஆம் ஆண்டு எம். மூக்கப்பிள்ளை என்பவர் இங்கு நேரு உயர்நிலைப் பள்ளியை நிறுவினார். இங்கு பள்ளிக் கல்விக்கென ஸ்ரீ சண்முகநாதன் துவக்கப் பள்ளி உள்ளன. கல்லூரிப் படிப்புக்காக நேரு நினைவுக் கல்லூரி அமைக்கப்பட்டுள்ளது. இந்தக் கல்லூரி கலை மற்றும் அறிவியல் துறைகளிலான பட்டப்படிப்புகளை வழங்குகிறது. திருச்சி மாவட்டத்திற்கு அண்மையிலுள்ள மாவட்டங்களிலிருந்து மாணவர்கள் படிக்க வசதியாக அமைந்துள்ள இக்கல்லூரியையும் எம். மூக்கப்பிள்ளை என்பவர்தான் நிறுவினார். இக்கல்லூரியை 1967ஆம் ஆண்டில் அப்போதைய தமிழக முதல்வராக இருந்த கா. ந. அண்ணாத்துரை திறந்து வைத்தார். பாரதிதாசன் பல்கலைக்கழகத்துடன் இணைக்கப்பட்டுள்ள இக்கல்லூரியில் படிக்கும் மாணவர்களுக்கான மதிப்பெண்கள் பட்டியல் மற்றும் பட்டங்களை பாரதிதாசன் பல்கலைக்கழகம் அளிக்கிறது.

## போக்குவரத்து
புத்தனாம்பட்டி சாலை மாவட்டத் தலைநகர் திருச்சியுடனும், துறையூருடனும் தரைவழிச் சாலைகளால்  இணைக்கப்பட்டுள்ளது. இந்த ஊருக்கு அருகில் சுமார் 25 கிலோ மீட்டர் தொலைவிலிருக்கும் உத்தமர்கோவில், 35 கி.மீ தொலைவிலிருக்கும் திருச்சிராப்பள்ளி சந்திப்பு தொடருந்து நிலையம் என இரு தொடருந்து நிலையங்கள் உள்ளன. இந்த ஊருக்கு அண்மையிலுள்ள வானூர்தி நிலையம் திருச்சிராப்பள்ளி பன்னாட்டு வானூர்தி நிலையமாகும்.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
விக்ரமாதித்யன்

**விக்ரமாதித்யன்** (பிறப்பு: செப்டம்பர் 25, 1947) ஒரு தமிழ்நாட்டுக் கவிஞர். இவரது இயற்பெயர் நம்பிராஜன். திருநெல்வேலி நகரப் பகுதியில் கல்லத்தி முடுக்கு தெருவில் வளர்ந்தவர். பின்னர்  குற்றாலம், தென்காசி, சென்னை மேற்கு மாம்பலம், கலைஞர் கருணாநிதி நகர், அசோக் நகர் ஆகிய இடங்களிலும் வாழ்ந்துள்ளார்.

## கல்வி
*தொடக்கக்கல்வியை திருநெல்வேலியில் பெற்றார். 
*5ஆம் வகுப்பு (இரண்டாம் முறை), 6ஆம் வகுப்புக் கல்வியை சென்னை மேற்கு மாம்பலத்திலுள்ள சென்னை மாநகராட்சி தொடக்கப்பள்ளியில் பெற்றார். 
*7, 8, 9ஆம் வகுப்புக்கல்வியை கடலூர் மாவட்டம் மாதிரவேளூரிலுள்ள முத்துசாமி-விசுவநாதர் நடுநிலைப்பள்ளியில் (1962-63ஆம் கல்வியாண்டு முதல் 1964-65ஆம் கல்வியாண்டு முடிய) பெற்றார். 
*10, 11ஆம் வகுப்புக்கல்வியை அப்போதைய திருநெல்வேலி மாவட்டம் (தற்போதைய தெங்காசி மாவட்டம்) வாசுதேவநல்லூர் அரசினர் உயர்நிலைப்பள்ளியில் (கல்வியாண்டு 1965-66, 1966-67) பெற்றார்.
*புகுமுகவகுப்புக் கல்வியை (Pre University Course) பாபநாசத்தில் உள்ள திருவள்ளுவர் கல்லூரியில் (கல்வியாண்டு 1967-68) பெற்றார். அங்கு இவருக்குத் தமிழாசிரியராக இருந்தவர் க. ப. அறவாணன் ஆவார். 
* திருநெல்வேலி மேடைத்தளவாய் கூட்டுறவுப் பயிற்சிப் பள்ளியில் கூட்டுறவு மேற்பார்வையாளர் பயிற்சியைப் (1974-75ஆம் கல்வியாண்டு) பெற்றார்.

## தொழில்
* தெருவோடி விற்பனையாளர்(Hawker) - பகுதிநேரம் (1960 முதல் 1962 வரை) 
* உணவகத்தில் மேசைதுடைத்தல்: திருச்சியிலிருந்த உணவகங்களில் - பள்ளி விடுமுறை நாள்களில் (1962 முதல் 1965 வரை) 
* உணவகத்தில் உணவுபரிமாறல்: மேலூர் (1968), சென்னை (1969-1972)  
* குன்றக்குடி ஆதினத்தில் உதவியாளர் (1969)
* குற்றாலம் பொருட்காட்சியில் நுழைவுச்சீட்டுவிற்றல் (1070)
* நா. காமராசன் ஆசிரியராக இருந்து வெளியிட்ட சோதனை (1973 ஏப்ரல், மே, சூன்), விசிட்டர் (1980), அஸ்வினி (1980) இதழ்களில் மெய்ப்புப்பார்த்தல் 
* இதழ்களில் பங்களிப்பாளர் (1973 முதல்)
* துணையாசிரியர் உள்ளிட்ட  மயன், இதயம் பேசுகிறது, தாய், தராசு, நக்கீரன் இதழ்களில். 

## குடும்பம்
1970ஆம் ஆண்டில் குற்றாலம் சிறீ பராசக்தி கல்லூரி கூட்டுறவுச் சங்கத்தில் வேலைபார்த்த பெண்ணை மணந்தார். இவர்களுக்கு ஆண்மக்கள் (இளையவர் பெயர் சந்தோசு) உள்ளனர். 

## படைப்புகள்
16 கவிதைத்தொகுப்புகளும் இரண்டு சிறுகதைத்தொகுப்புகளும் 7 கட்டுரைத்தொகுப்புகளும் இதுவரை வெளியாகியுள்ளன.

## திரையில்
# தனுஷ்கோடி என்னும் குறும்படத்தில் நடித்தார். அது வெளியிடப்படவில்லை 
# நான் கடவுள் திரைப்படத்தில் பிச்சைகாரர் வேடத்தில் நடித்துள்ளார். 2008ம் ஆண்டின் விளக்கு இலக்கிய விருது இவருக்கு வழங்கப்பட்டது.

## விருதுகள்
* 2008 ஆண்டிற்கான விளக்கு விருது 
* 2014 ஆம் ஆண்டிற்கான சாரல் விருது 
* 2021 ஆண்டிற்கான விஷ்ணுபுரம் விருது 

## மேற்கோள்
இவர் எழுதிய புகழ் பெற்ற வரிகள், 

## சான்றடைவு

## வெளி இணைப்புகள்
*கவிஞர் விக்ரமாதித்யன் நேர்காணல் 
*விக்ரமாதித்யன் பற்றி எஸ். ராமகிருஷ்ணன் 
*விக்ரமாதித்யன் பற்றி எஸ். ராமகிருஷ்ணன் 2
*விக்ரமாதித்யன் வலைத்தளம்
*விக்ரமாதித்யன் படைப்புகள் சில - அழியாச்சுடர்களில்

பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:1947 பிறப்புகள்
பகுப்பு:திருநெல்வேலி மாவட்ட எழுத்தாளர்கள்
பிராஸ்பர் உட்சேயா

**பிராஸ்பர் உட்சேயா** (Prosper Utseya, பிறப்பு: மார்ச்சு 26, 1985), சிம்பாப்வே அணியின் முன்னணி பந்து வீச்சாளர்களுள் ஒருவர். அணியின் வலதுகை புறத்திருப்ப பந்துவீச்சுசாளரான இவர் வலதுகை துடுப்பாளரும் கூட.

பகுப்பு:சிம்பாப்வே துடுப்பாட்ட வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
பிரதமை

thumb|400px|பிரதமைத் திதியைக் குறிக்கும் கோணம் செம்மஞ்சள் நிறத்தில் காட்டப்பட்டுள்ளது.
**பிரதமை** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் முதலாவது திதி பிரதமை ஆகும். *பிரதம* எனும் வடமொழிச் சொல் முதலாவது எனப் பொருள்படும். 15 நாட்களைக் கொண்ட தொகுதியில் முதல் நாளாக வருவதால் இந்த நாள்  இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள காலம் சுக்கில பட்சம் எனப்படும் வளர்பிறைக் காலத்தின் முதல் நாளும், பூரணையை அடுத்து வரும் நாளிலிருந்து அமாவாசை முடிய உள்ள காலம் கிருட்ண பட்சம் எனப்படும் தேய்பிறைக் காலத்தின் முதல் நாளுமாக இரண்டு முறை பிரதமைத் திதி வரும். அமாவாசையை அடுத்துவரும் பிரதமையைச் சுக்கில பட்சப் பிரதமை என்றும், பூரணையை அடுத்த பிரதமையைக் கிருட்ண பட்சப் பிரதமை என்றும் அழைக்கின்றனர்.

## வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். பிரதமைத் திதி முதலாவது திதியும் 16 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 0 பாகையில் இருந்து 12 பாகை ஆகும் வரை உள்ள காலம் சுக்கில பட்சப் பிரதமைத் திதியும், 180 பாகையிலிருந்து 192 பாகை வரை செல்வதற்கான காலம் கிருட்ண பட்சப் பிரதமையும் ஆகும்.

## இந்து சமயச் சிறப்பு நாட்கள்
இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. பிரதமைத் திதியில் வரும் பண்டிகைகளும், விரதங்களும் பின்வருமாறு:
* சந்திர ஆண்டுப் பிறப்பு (சந்திரமான யுகாதி) - சித்திரை மாதச் சுக்கில பட்சப் பிரதமை.
* சக்திக்குரிய பூசையாகிய நவராத்திரி பூசைத் தொடக்கம் - ஐப்பசி மாத சுக்கில பட்சப் பிரதமைத் திதி.
* விநாயகருக்கான கார்த்திகைச் சட்டி விரதத் தொடக்கம் - கார்த்திகை மாதத் தேய்பிறைப் பிரதமைத் திதி.

## காண்க
* இந்துக் காலக் கணிப்பு முறை
* பஞ்சாங்கம்
* திதி

## மேற்கோள்கள்

## உசாத்துணைகள்
* இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
* திரவியம், மு., இந்துசமயக் களஞ்சியம், திருமகள் நிலையம், 1995.
* Balachandra Rao, S., Indian Astronomy: An Introduction, University Press (India) Private Limited, 2002.
* Sharma, P. D., Hindu Astronomy, Global Vision Publishing House, 2004.

## வெளி இணைப்புகள்
* Tithi - Hindu Tithi Calendar - Astorica.com 
* Cāndra māsa  - mantrashastra.com 

பகுப்பு:திதிகள்
அக்ரீமெண்ட் நடவடிக்கை

**அக்ரீமெண்ட் நடவடிக்கை** (*Operation Agreement*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு அதிரடித் தாக்குதல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில்  அச்சுநாட்டுப் படைகளின் கட்டுப்பாட்டில் இருந்த டோப்ருக் நகரை நேச நாட்டுப் படைகள் தாக்கி அங்கிருந்த நேச நாட்டுப் போர்க்கைதிகளை விடுவிக்க முயன்றன.

1940-42ல் வடக்கு ஆப்பிரிக்க களத்தில் நேச-அச்சு தரப்பினரடையே கடும் சண்டை நடந்து வந்தது. ஜூன் 1942ல் நிகழ்ந்த கசாலா சண்டையின் இறுதியில் நேச நாட்டுப் படைகளின் வசமிருந்த டோப்ருக் நகரம் அச்சுப் படைகளால கைப்பற்றப்பட்டது. ஆயிரக்கணக்கான நேச நாட்டு வீரர்கள் போர்க்கைதிகளாயினர். அவ்வாறு கைப்பற்றப்பட்டவர்களுள் பலர் டோப்ருக்கிலேயே சிறை வைக்கப்பட்டிருந்தனர். கசாலா சண்டைக்குப் பின்னரும் வடக்கு ஆப்பிரிக்கக் களத்தில் தொடர்ந்து சண்டைகள் நடந்து வந்தன. செப்டம்பர் 1942ல் அலாம் எல் அல்ஃபா சண்டைக்கும் இரண்டாம் எல் அலாமீன் சண்டைக்கும் இடையே ஒரு சிறு கால இடைவெளி விழுந்தது. இதனை பயனபடுத்திக் கொண்டு அச்சு படைநிலைகளின் பின்புறம் ஊடுருவித் தாக்கி நாசம் விளைவிக்க நேச நாட்டுத் தளபதிகள் முடிவு செய்தனர்.

இத்திடீர் தாகுதலுக்கு அக்ரீமெண்ட் நடவடிக்கை என்று குறிப்பெயர் இடப்பட்டிருந்தது. அச்சு நாட்டு வானூர்தி ஓடுதளங்களை அழித்தல், தளவாடப் போக்குவரத்துக்கு இடையூறு விளைவித்தல், நேச நாட்டுப் போர்க்கைதிகளை விடுவித்தல் என இத்திடீர் தாக்குதலுக்கு பல இலக்குகள் விதிக்கப்பட்டிருந்தன. இதற்காக நூற்றுக்கணக்கான படைவீரர்களை ஏற்றிக் கொண்டு ஒரு நேச நாட்டு கப்பல் கூட்டம் டோப்ருக் நகரை நெருங்கியது. ஆனால் டோப்ருக் அருகேயுள்ள கடற்கரைப்பகுதியில் திட்டமிட்டபடி படையிறக்கம் நிகழவில்லை. குறைபாடான திட்டமிடுதல், எதிர்பார்த்ததை விட பலமான அச்சு பாதுகாப்பு அரண்கள் போன்றவை அக்ரீமெண்ட் திட்டத்தை ஆரம்பத்திலேயே குலைத்து விட்டன. அச்சு நாட்டுப் படைகளின் விரைவான எதிர்த்தாக்குதலால், நூற்றுக்கணக்கான நேச நாட்டுப் படைவீரர்கள் கொல்லப்பட்டனர் மற்றும் கைது செய்யப்பட்டனர். பல நேச நாட்டுக் கப்பல்களும் மூழ்கடிக்கப்பட்டன/சேதமடைந்தன. அக்ரீமெண்ட் நடவடிக்கை தோல்வியில் முடிவடைந்தது. எஞ்சிய நேச நாட்டுப் படைகள் பின்வாங்கி தமது தளங்களுக்குச் சென்று விட்டன.

## மேற்கோள்கள்

பகுப்பு:1942 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
சேன் வில்லியம்

சேன் கோலிங் வில்லியம் (Sean Colin Williams, பிறப்பு: செப்டம்பர் 26, 1986), சிம்பாப்வே அணியின் சகலதுறை ஆட்டக்காரர்களில் ஒருவர். அணியில் இவர் இடதுகை துடுப்பாளரும், மந்த இடதுகை மரபு பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:சிம்பாப்வே துடுப்பாட்ட வீரர்கள்
பகுப்பு:1986 பிறப்புகள்
பகுப்பு:வாழும் மக்கள்
மாட் பிரியர்

**மத்தியூ ஜேம்ஸ் பிரையர்**: (Matthew James Prior, பிறப்பு: பெப்ரவரி 26, 1982), இங்கிலாந்து குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper). இவர் வலதுகை துடுப்பாளரும் கூட.

## ஆரம்பகால வாழ்க்கை
தென்னாப்பிரிக்காவின் ஜோகன்னஸ்பர்க்கில் பிறந்தார், 11 வயதில் தனது குடும்பத்துடன் இங்கிலாந்து சென்றார். இவரது தாய் தென்னாப்பிரிக்கர், தந்தை இங்கிலாந்தினைச் சேர்ந்தவர் ஆவர். இவர் முன்னதாக பிரைட்டன் கல்லூரியில் பயின்றார், அந்த நேரத்தில் இவர் சசெக்ஸ் கவுண்டி துடுப்பாட்ட சங்கத்தில் விளையாடத் தொடங்கினார். தனது ஆரம்ப ஆண்டுகளில் செயின்ட் மத்தியாஸ் சி.சி.யில் துடுப்பாட்டம் விளையாடினார். ஆர்செனல் கால்பந்துக் கழகம் மற்றும் பிரைட்டன் & ஹோவ் ஆல்பியன் ஆகியோருக்காக விளையாடிய முன்னாள் கால்பந்து வீரர் சமி நெல்சனின் மகள் எமிலியை இவர் திருமணம் செய்து கொண்டார்.இந்தத் தம்பதிக்கு 2009 ஆம் ஆண்டின் தொடக்கத்தில் பிறந்த ஜொனாதன் என்ற மகனும், 27 ஜூன் 2015 இல் பிறந்த மகளும் உள்ளனர்.

சைக்கிள் ஓட்டுவதில் தனக்கு "அதீத ஆர்வம்" இருப்பதாக பிரியர் கூறியுள்ளார், மேலும் இங்கிலாந்து நியூசிலாந்து சுற்றுப்பயணத்தில் தனது இருசக்கர வாகனத்தினை தன்னுடன் எடுத்துச் சென்றதற்காக இங்கிலாந்து அணியின் முன்னாள் வீரர் மற்றும் தலைவர் கெவின் பீட்டர்சன் விமர்சனத்திற்கு ஆளானார். முன்னதாக ஒன் புரோ சைக்கிள் ஓட்டுதலின் இணை உரிமையாளர் மற்றும் தலைமை நிர்வாகி ஆவார்.

## 2006
2004 ஆம் ஆண்டில் ஜிம்பாப்வேக்கு எதிரான இங்கிலாந்தின் ஒருநாள் தொடரில் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்: இவர் இயன் பெலுடன் துவக்க வீரராகத் தெரிவு செய்யப்பட்டார், மேலும் எட் ரெய்ன்ஸ்ஃபோர்டால் இந்தப் போட்டியில் 74 ஓட்டங்கள் வித்தியாசத்தில் அணி வெற்றி பெற்றது. இவர் ஆட்டமிழக்கப்படுவதற்கு முன்பு 35 ஓட்டங்கள் எடுத்தார்.

பாகிஸ்தானுக்கு எதிரான ஒருநாள் தொடருக்கு ஓராண்டு கழித்து இங்கிலாந்து அணியில் இவர் தேர்வு செய்யப்பட்டார். தொடரின் முதல் போட்டியில் இவர் 45 ஓட்டங்கள் எடுத்தார், இந்தப் போட்டியில் இங்கிலாந்து 42 ஓட்டங்கள் வித்தியாசத்தில் வெற்றி பெற்றது. அடுத்த போட்டியில் இவர் 32 ஓட்டங்கள் எடுத்தார், ஆனால் இங்கிலாந்து ஏழு இழப்புகள் வித்தியாசத்தில் ஆட்டத்தை இழந்து தொடரினை 1–1 என்ற கணக்கில் சமன் செய்தது. தொடரின் முதல் போட்டியில் இவர் சிறப்பாக விளையாடிய போதிலும் மற்ற போட்டிகளில் சிறப்பாக விளையாடவில்லை.தொடரின் நான்காவது போட்டியில் 6 ஓட்டங்களும் மூன்றாவது ஒருநாள் போட்டியில் 2 ஓட்டங்களும் எடுத்தார்.இறுதிப் போட்டியில் இவர் 9 ஓட்டங்கள் மட்டுமே எடுத்தார். இந்த இறுதிப் போட்டியில் இங்கிலாந்துத் துடுப்பாட்ட அணி வென்ற்றி பெற்று தொடரினை 3-2 எனும் கணக்கில் முடிந்தது

இந்தியாவுக்கு எதிரான தொடருக்கான ஒருநாள் முன்னதாக அணியில் தனது இடத்தைப் பிடித்தார். முதல் ஆட்டத்தில் 22 ஓட்டங்கள் எடுத்தார். இந்தப் போட்டியில் இங்கிலாந்து 39 ஓட்டங்கள் வித்தியாசத்தில் தோற்றது. அடுத்த ஆட்டத்தில் இவர் 33 ஓட்டங்கள்  எடுத்தார், ஆனால் இங்கிலாந்து மீண்டும் தோல்வியடைந்தது.அடுத்த போட்டியில் 37 ஓட்டங்களில் இவர் ரன் அவுட் ஆனார். இந்தப் போட்டியிலும் இங்கிலாந்து அணி தோற்றது.

தொடரின் நான்காவது போட்டியில் பிரியர் 14 ஓட்டங்கள்  எடுத்தார், இங்கிலாந்து துடுப்பாட்ட அணி மீண்டும் தோல்வியடைந்தது. தொடரின் ஐந்தாவது போட்டியில் இவர் விளையாடவில்லை.

## சான்றுகள்


பகுப்பு:இங்கிலாந்துத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
நுண்ணுயிரெரிபொருள்

**நுண்ணுயிரெரிப்பொருள்** (Microbiofuels) என்பது அடுத்தத்தலைமுறை எரிபொருள் எனலாம். இது நுண்ணுயிர்களான பாக்டீரியா, நீலப்பச்சைப்பாசி, நுண்பாசி, பூஞ்சைகளில் இருந்துப் பெறப்படுகின்றன. இவைகளால் நமக்கு எரிபொருள் தேவை பூர்த்தி செய்யப்படுகிறது. இவைகள் தடையின்றியும், மறுசுழற்சி செய்தும் பெறலாம்.

## தன்மை
இவை நுண்ணுயிர்களின் அணுவெறிகையால் வெளியிடப்படும் உற்பத்திப்பொருளாகும். இவை தற்பொது பயன்படுத்திக்கொண்டிருக்கும் எரிபொருளான பெட்ரோல், டீசல் ஆகியவற்றிற்கு மாற்றாக கொண்டுவரப்பட்டுள்ளது. இதைக் கண்டுபிடித்துவிட்டாலும் பல ஆராய்ச்சிகள் இதில் தொடர்ந்தவண்ணமுள்ளன. இவைகளில் குறிப்பிடத்தக்கனவாக எத்தனால், கொழுப்பமிலம், பியூட்டேன், நீரியம் என்பன உள்ளன.

## சிறப்பியல்புகள்
இவைகளைப் பயன்படுத்துவதன் மூலம் சுற்றுச்சூழல் மாசு குறையும், குறிப்பாக நுண்பாசிகளில் இருந்து பெறப்படும் உயிரெரியானது நம்பகத்தன்மை வாய்ந்ததாக கருதப்படுகிறது. மேலும் நுண்பாசிகள் மற்றும் நீலப்பச்சைப்பாசிகள் சூரிய ஒளியைப்பயன்படுத்துவதால் உற்பத்திக்கான மூலப்பொருள் தேவை குறைகிறது. தற்போது பரவலாகப் பேசப்படும் உயிரெரியான ஆமணக்கு எண்ணெய் உற்பத்தி செய்யத்தேவையான நிலங்களுக்கு பதிலாக நுண்பாசிகளைப் பயன்படுத்தினால் இடப்பொருள் தேவை ஆயிரமடங்கு குறைகிறது.

## சாத்தியக்கூறுகள்
இவை தற்காலத்தில் எட்டா நிலையில் உள்ளது. காரணம் பொருட்செலவு அதிகம், போதுமான முன்னேற்பாடுகள் இன்மையால் பின்தங்கி காணப்படுகின்றன. ஆனால், உயிரித்தொழில்நுட்பத்தின் துணைக்கொண்டு வருங்காலத்தில் சாத்தியமாக உள்ளது. பல தனியார் மற்றும் அரசு நிறுவனங்களின் மூதலீடுகளின் மூலம் பல ஆராச்சிகள் மேற்கொள்ளப்பட்டு வருகிறது.

## காண்க
* உயிரெரிபொருள்
* உயிரி தீசல்

## மேற்கோள்கள்

பகுப்பு:எரிபொருட்கள்
பீகார் முதலமைச்சர்களின் பட்டியல்

right|180px|thumb|இந்திய வரைபடத்தில் உள்ள பீகார் மாநிலம்.

**பீகார் முதலமைச்சர்**, இந்திய மாநிலமான பீகாரின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.

## பீகார் மாநில முதலமைச்சர்களின் பட்டியல்
இந்தியாவின் பீகார் மாநில முதலமைச்சர்களின் பட்டியல் கீழே கொடுக்கப்பட்டுள்ளது:

## இவற்றையும் பார்க்கவும்
* பீகார் ஆளுநர்களின் பட்டியல்
* இந்திய முதலமைச்சர்களின் பட்டியல்

## மேற்கோள்கள்

## குறிப்புகள்

* 

பகுப்பு:பீகார் முதலமைச்சர்கள்
முதலமைச்சர்கள்
பகுப்பு:இந்தியாவின் மாநில முதலமைச்சர்கள் பட்டியல்கள்
பகுப்பு:பீகார் அரசு
இயன் பெல்

**இயன் ரொனால்ட் பெல்**: (Ian Ronald Bell MBE, பிறப்பு: ஏப்ரல் 11, 1982), இங்கிலாந்து அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை மிதவேகம் ஆகும்.

2006 ஆம் இங்கிலாந்து துடுப்பாட்ட வாரியம் வெளியிட்ட புத்தாண்டு மரியாதை பட்டியலில், 2005 ஆம் ஆண்டின் ஆஷஸ் போட்டியில் வெற்றி பெற்ற அணியில் இவரின் பங்கினைப் பாராட்டும் விதமாக  பெல் பிரித்தானிய பேரரசின் ஆணைக்குழுவின் உறுப்பினராக நியமிக்கப்பட்டார். நவம்பர் 2006 இல், பன்னாட்டுத் துடுப்பாட்ட இவை இவருக்கு ஆண்டின் சிறந்த வீரர் விருது வழங்கியது. 2008 மற்றும் 2009 ஆம் ஆண்டுகளில், இவர் இங்கிலாந்து சார்பாக சில போட்டிகளில் மட்டுமே விளையாடினார்.பின்னர் இவர் 2009 ஆஷஸ் தொடருக்காக மீண்டும் தேர்வானார்.இந்தத் தொடரில் ஆத்திரேலியத் துடுப்பாட்ட அணியினை வீழ்த்தி இங்கிலாந்துத் துடுப்பாட்ட அணி கோப்பையினைக் கைப்பற்றியது.பின்னர் ஒருநாள் பன்னாட்டுத் துடுப்பாட்டப் போட்டிகளில் இவர் தனக்கான இடத்தினைத் தக்க வைத்துக் கொண்டார்.2010-ம் ஆண்டில் இவர் வெற்றி வார்விஷைர் துடுப்பாட்ட அணியின் தலைவராகவும் இருந்தார்.

ஜூலை 2012 இல், பெல் வார்விகக்சயர் துடுப்பாட்ட அணியுடன்  மூன்று ஆண்டு ஒப்பந்தத்தில் கையெழுத்திட்டார், குறைந்தபட்சம் 2015 வரை அந்த சங்கத்திற்காக இவர் விளையாடினார். நவம்பர் 2015 இல், இங்கிலாந்து தேர்வாளர்கள் தென்னாப்பிரிக்காவுடனான தேர்வுத் துடுப்பாட்டத் தொடருக்கான  இங்கிலாந்துத் துடுப்பாட்ட அணியில் இருந்து விலக்கப்படுவதாக அறிவித்தனர். ஆகஸ்ட் 2016 இல், பெல் 2016–17 பிக் பாஷ் லீக் சீசனில் பெர்த் ஸ்கார்ச்சர்ஸ் அணிக்காக விளையாடுவார் என்று அறிவிக்கப்பட்டது.  ஆகஸ்ட் 2018 இல், பெல் முதல் தரத் துடுப்பாட்டத்தில் தனது 20,000 ரன்களை அடித்தார்.

## ஆரம்பகால வாழ்க்கை
பெல்லின் குடும்பம் ரக்பி நகரத்திற்கு அருகிலுள்ள டன்ச்சர்ச்சில் இருந்து வந்தவர்கள் ஆவர். மேலும் இவர் உள்ளூர் துடுப்பாட்ட  சங்கத்தில் இளைய அணியில் விளையாடினார். பெல் அருகிலுள்ள பிரின்செதோர்ப் கிராமத்தில் உள்ள ரோமன் கத்தோலிக்க சுயாதீன பள்ளியான பிரின்செதோர்ப் கல்லூரியில் கல்வி பயின்றார் மற்றும் 7 ஆம் ஆண்டில் 1 வது லெவன் அனி சார்பாக விளையாடினார். ஆஸ்டன் வில்லாவின் ஆதரவாளராக இருந்தபோதிலும், கோவென்ட்ரி சிட்டியின் கால்பந்து பள்ளியிலும் இவர் பயின்றார் (அந்த இரண்டு கால்பந்து சங்கங்களும் பாரம்பரிய போட்டியாளர்கள் ஆவர்.), மேலும் கோவென்ட்ரி மற்றும் நார்த் வார்விக்ஷயர் துடுப்பாட்ட  சங்கத்திற்காக விளையாடினார். இரண்டு ஆண்டுகளுக்குப் பிறகு இவரது உடன்பிறந்த சகோதரர் கீத், ஸ்டாஃபோர்ட்ஷையருக்காக தொழில் முறைசாரா  துடுப்பாட்டப் போட்டியில் விளையாடியுள்ளார், மேலும் வார்விக்ஷயர் இரண்டாம் லெவன் அணிக்காக ஏழு ஆட்டங்களிலும் விளையாடியுள்ளார்.

## துடுப்பாட்ட வாழ்க்கை

### ஆரம்பகால ஆண்டுகள்
1998 ஆம் ஆண்டில் வார்விக்ஷயரின் இரண்டாவது அணிக்காக பெல் மூன்று போட்டிகளில் விளையாடினார். பின்னர் இங்கிலாந்துத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. அந்தத் தொடரில் 19 வயதிற்கு உட்பட்டோருக்கான இங்கிலாந்து அணியில் இவர் இடம் பெற்றார்.இந்தத் தொடரின் முதல் தேர்வுத் துடுப்பாட்டப் போட்டியின் முதல் ஆட்டப் பகுதியில் 91 ஓட்டங்களையும் மூன்றாவது போட்டியில் தனது முதல் நூறு ஓட்டங்களைப் பதிவு செய்தார். அதில் 103 ஓட்டங்களை எடுத்தார்.

## சான்றுகள்


பகுப்பு:இங்கிலாந்துத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
போல் கொலிங்வுட்

**பால் டேவிட் கோலிங்வுட்** MBE (Paul David Collingwood பிறப்பு 26 மே 1976) ஒரு முன்னாள் இங்கிலாந்துத் துடுப்பாட்ட அணியின் வீரர் ஆவார்.இவர் இங்கிலாந்துத் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய துடுப்பாட்ட வடிவங்களில் விளையாடியுள்ளார். கோலிங்வுட் டர்ஹாம் கவுண்டி துடுப்பாட்ட சங்கத்திற்காக விளையாடினார் மற்றும் 2010 ஐசிசி உலக இருபதுக்கு 20 வென்ற இங்கிலாந்து துடுப்பாட்ட அணியின் தலைவராக இருந்தார். அவர் இங்கிலாந்து தேர்வுத் துடுப்பாட்ட  அணியின் பன்முக வீரராகவும், ஒருநாள் சர்வதேச (ஒருநாள்) அணியின் (2007-2008) தலைவராகவும் இருந்தார். அவர் இங்கிலாந்துக்கான முதல் இ20 போட்டியின் தலைவராக இருந்தார்..

தனது துடுப்பாட்ட வாழ்க்கையின் இறுதிகாலங்களில் இவர் டர்ஹாம் கவுண்டி துடுப்பாட்ட சங்கத்தின் தலைவராக இருந்தார்.   இவரது காலத்தின் மிகச்சிறந்த களத்தடுப்பு வீரர்களில் ஒருவராகவும் கருதப்பட்டார். இவர் இங்கிலாந்துக்கு இழப்புக் கவனிப்பாளராக விளையாடினார்.

1996 ஆம் ஆண்டில் தனது முதல் தரத் துடுப்பாட்டப் போட்டிகளிலும் , 2001 ஆம் ஆண்டில் ஒருநாள் பன்னாட்டுத் துடுப்பாட்டப் போட்டிகளிலும் 2003 ஆம் ஆண்டில் தேர்வுத் துடுப்ப்பாட்டப் போட்டிகளிலும் இவர் அறிமுகமானார். இரண்டு ஆண்டுகள் இவர் சில தேர்வுத் துடுப்பாட்டப் போட்டிகளில் மட்டுமே விளையாடினார். பின்னர் 2005 ஆம் ஆண்டிற்கான ஆஷஸ் துடுப்பாட்டத் தொடருக்குப் பிறகு தான் இவருக்கு இங்கிலாந்து அணியில் நிலையான இடம் கிடைத்தது. 2006 ஆம் ஆண்டிற்கான ஆஷஸ் தேர்வுத் துடுப்பாட்டப் போட்டியில் இவர் 206 ஓட்டங்கள் எடுத்தார். ஆத்திரேலிய மண்ணில் 78 ஆண்டுகளுக்குப் பிறகு முதல் இருநூறு ஓட்டங்கள் எடுத்த இங்கிலாந்து வீரர் எனும் சாதனை படைத்தார். ஆனால் இந்தப் போட்டியில் இங்கிலாந்து அணி தோற்றது. ஒருநாள் துடுப்பாட்டப் போட்டிகளில் அதிக போட்டிகளுக்குத் தலைமை தாங்கியவர் எனும் சாதனை படைத்திருந்தார். பின்னர் இயன் பெல் இந்தச் சாதனையினை முறியடித்தார்.

2010–11 ஆஷஸ் தொடரின் 5 வது தேர்வுத் துடுப்பாட்டப் போட்டியின் போது, ஜனவரி 2011 இல் தேர்வுத் துடுப்பாட்டத்தில்  இருந்து ஓய்வு பெறுவதாக அறிவித்தார். ஆஸ்திரேலியாவில் 24 ஆண்டுகளில் முதல் முறையாக இங்கிலாந்து ஒரு தொடரை வென்று சாதனை படைத்தது. இதில் மூன்று போட்டிகளிலும் ஆட்டப் பகுதியோடு வெற்றிகளைப் பெற்றிருந்தது.

கோலிங்வுட் செப்டம்பர் 2018 இல் முதல் தரத் துடுப்பாட்டம் மற்றும் பட்டியல் அ துடுப்பாட்டங்களில் இருந்தும் ஓய்வு பெற்றார்.

## ஆரம்பகால வாழ்க்கை
கோலிங்வுட், கவுண்டி டர்ஹாமின் கான்செட்டுக்கு அருகிலுள்ள ஷாட்லி பிரிட்ஜில் பிறந்தார், இவரது பெற்றோர் டேவிட் மற்றும் ஜேனட் ஆவார். அவரது அண்ணன் பீட்டருடன் சேர்ந்து, பிளாக்ஃபைன் காம்பிரிஹென்சிவ் பள்ளியில் கல்வி பயின்றார், இப்போது கான்செட் அகாடமி என்று அழைக்கப்படுகிறது. தனது ஒன்பதாம் வயதில் இவர் பள்ளி அணியின் தலைவராக இருந்தார்.

## துடுப்பாட்ட வாழ்க்கை
இவர் 2003 ஆம் ஆண்டில் தேர்வுத் துடுப்ப்பாட்டப் போட்டிகளில் அறிமுகமானார். இவர் மொத்தமாக 4,259 ஓட்டங்களை எடுத்துள்ளார். இதில் அதிகபட்சமாக  2006 ஆம் ஆண்டிற்கான ஆஷஸ் தேர்வுத் துடுப்பாட்டப் போட்டியில் இவர் 206 ஓட்டங்கள் எடுத்தார். ஆத்திரேலிய மண்ணில் 78 ஆண்டுகளுக்குப் பிறகு முதல் இருநூறு ஓட்டங்கள் எடுத்த இங்கிலாந்து வீரர் எனும் சாதனை படைத்தார்.

## குறிப்புகள்

## புற இணைப்புகள்
* 
* HowSTAT! ODI Stats, Test Stats, World Cup Stats

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
இயோன் மோர்கன்

**இயோன் ஜோசப் கிரான்ட் மோர்கன்** (*Eoin Joseph Gerard Morgan*, பிறப்பு: செப்டம்பர் 10, 1986) என்பவர் அயர்லாந்தில் பிறந்த இங்கிலாந்துத் துடுப்பட்டக்காரர் ஆவார். இவர் வரையிட்ட நிறைவுப் போட்டிகளில் இங்கிலாந்து அணியின் தலைவராகச் செயல்படுகிறார். உள்ளூர்ப் போட்டிகளில் மிடில்செக்ஸ் அணிக்காக விளையாடுகிறார். இவர் ஒரு இடது-கை மட்டையாளர் ஆவார்.இவர் இங்கிலாந்துத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம், தேர்வுத் துடுப்பாட்டம் மற்றும் பனனட்டு இருபது 20 ஆகிய போட்டிகளில் விளையாடினார்.

2019ஆம் ஆண்டு இவரது தலைமையில் இங்கிலாந்து அணி முதன்முறையாக துடுப்பாட்ட உலகக்கிண்ணத்தை வென்றது. டிசம்பர் 2019 நிலவரப்படி இவர் இங்கிலாந்து அணிக்காக அதிக ஒருநாள் போட்டிகளில் விளையாடியவராகவும் அதிக ஓட்டங்கள் எடுத்தவராகவும் உள்ளார்.

19 டிசம்பர் 2014 அன்று அலெஸ்டர் குக் ஒருநாள் துடுப்பாட்ட அணியின் தலைவர் பதவியில் இருந்து நீக்கப்பட்ட பின்னர், மோர்கன் 2015 துடுப்பாட்ட உலகக் கோப்பைக்கான இங்கிலாந்து அணியின் தலைவராக தேர்வு செய்யப்பட்டார். ஏற்கனவே ஒருநாள் மற்றும் இ20 போட்டிகளில் இங்கிலாந்து அணிக்கு தலைவராக இருந்தார். ஒருநாள் போட்டிகளில் தலைவராக இருந்த போட்டிகளில் 4 நூறுகள் அடித்துள்ளார்.இதன்மூலம் அதிக நூறுகள் அடித்த இங்கிலாந்துத் துடுப்பாட்ட அணியின் தலைவர் எனும் சாதனையினைப் படைத்தார்.

2019 ஆம் ஆண்டின்படி, மோர்கன்  இங்கிலாந்து அணியின் எல்லா நேரத்திற்குமான ஒருநாள் போட்டிகளில் அதிக ஓட்டங்கள் எடுத்தவர்  எனும் சாதனை படைத்தார். ஒருநாள் போட்டிகளில் அதிவேகமாக அரைநூறுகள்  எடுத்த இங்கிலாந்து வீரர் எனும்  சாதனையையும் இவர் படைத்துள்ளார், மேலும் 2019 ஐசிசி உலகக் கோப்பையின் போது ஒருநாள் போட்டிகளில் அதிக எண்ணிக்கையிலான ஆறுகளை அடித்தவர் எனும் சாதனையினைப் படைத்தார்.இவர் ஆப்கானித்தான் துடுப்பாட்ட அணிக்கு எதிராக 17 ஆறு ஓட்டங்களை எடுத்தார்.

## ஆரம்பகால வாழ்க்கை
மோர்கன் டப்லினில் பிறந்து, ரஷ் நகரில் வளர்ந்தார், அங்கு இவரின் தந்தையுடன்  இருந்தார். இவரது தாய் இங்கிலாந்து மரபினைச் சேர்ந்தவர் ஆவார். இவர் ரஷ் துடுப்பாட்ட சங்கத்தில் துடுப்பாட்டம் விளையாடக் கற்றுக்கொண்டார். அங்கு இவரின் தந்தை மூன்றாம் லெவன் அணியின் தலைவராக  இருந்தார். லீசன் தெருவில் உள்ள கத்தோலிக்க பல்கலைக்கழகப் பள்ளியில் கல்வி பயின்றார். அங்கு இவர் லீன்ஸ்டர் மூத்த பள்ளிகளுக்கான கோப்பையில் விளையாடினார். தனது இளம் வயதிலேயே மோர்கன் வாரத்திற்கு இரண்டு முறை *ஹர்லிங்* விளையாடினார், இது ஒரு மட்டையாளராக இவரது திறமையை வளர்த்துக் கொள்ள உதவியது.

இந்த நேரத்தில் இவர் தனது துடுப்பாட்ட கல்வியை மேற்கொள்வதற்காக தெற்கு லண்டனில் உள்ள டல்விச் கல்லூரியில் சிறிதுகாலம் பயின்றார். அங்குதான் இங்கிலாந்திற்காக விளையாட வேண்டும் என நினைத்தார். இவர் அயர்லாந்தின் இளைஞர் அணிகளைப் பிரதிநிதித்துவப்படுத்தினார், மேலும் 13 வயதுக்குட்பட்டோர், 15 வயதுக்குட்பட்டோர் மற்றும் 17 வயதுக்குட்பட்டோர் மட்டத்தில் இடம்பிடித்தார்.  2004 ஆம் ஆண்டு 19 வயதுக்குட்பட்ட துடுப்பாட்ட உலகக் கோப்பைக்கான ஐரிஷ் 19 வயதுக்குட்பட்ட அணியில் இவர் தேர்ந்தெடுக்கப்பட்டார், அந்தத் தொடரில் அதிக ஓட்டங்கள் எடுத்த மட்டையாளர்கள் வரிசையில் இவர் முதலிடம் பெற்றார். இரண்டு ஆண்டுகளுக்குப் பிறகு, 2006 ஆம் ஆண்டு 19 வயதுக்குட்பட்ட உலகக் கோப்பையில் அயர்லாந்தின் தலைவராக இருந்தார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:சன்ரைசர்ஸ் ஐதராபாத் அணி வீரர்கள்
பகுப்பு:கொல்கத்தா நைட் ரைடர்ஸ் அணி வீரர்கள்
ஜேம்ஸ் டிரெட்வெல்

**ஜேம்ஸ் குலம் டிரெட்வெல்**: (James Cullum Tredwell, பிறப்பு: பெப்ரவரி 27, 1982), இங்கிலாந்து அணியின் பந்து வீச்சாளர்களுள் ஒருவர். வலதுகை புறத்திருப்ப பந்துவீச்சுசாளரான இவர் இடதுகை துடுப்பாளரும் கூட. 
## மேற்கோள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:வாழும் மக்கள்
அஜ்மல் ஷசாத்

**அஜ்மல் ஷசாத்**: (Ajmal Shahzad, பிறப்பு: சூலை 27, 1985),  முன்னாள் இங்கிலாந்து அணியின் முன்னணி பந்து வீச்சாளர்களுள் ஒருவர் ஆவார். அணியின் வலதுகை விரைவு-மித பந்துவீச்சுசாளரான இவர் வலதுகை துடுப்பாளரும் கூட. களத்தடுப்பிலும் இவரின் பணி குறிப்பிடத்தக்கது.  பெப்ரவரி 2010 இல் தனது முதல் பன்னாட்டு இருபது20 போட்டியில் விளையாடினார்.

## சான்றுகள்


பகுப்பு:இங்கிலாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:லன்காசையர் துடுப்பாட்டக்காரர்கள்
பகுப்பு:நாட்டிங்ஹாம்சையர் துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:1985 பிறப்புகள்
சுயாட்சிக் கட்சி

**சுயாட்சிக் கட்சி** (*Swaraj Party*) அல்லது *சுவராஜ் கட்சி* அல்லது *சுவராஜ்ய கட்சி*, **சுயராஜ்ய கட்சி** என்பது 1922-35 காலகட்டத்தில் இந்தியாவில் செயல்பட்ட ஓர் அரசியல் கட்சி. இந்திய தேசிய காங்கிரசிலிருந்து பிரிந்து உருவான இது காலப்போக்கில் காங்கிரசுடன் சேர்ந்து பணியாற்றத் தொடங்கியது. காங்கிரசின் தேர்தல் அரசியல் பிரிவாக செயல்பட்டு சில ஆண்டுகளுக்குப் பின்னர் அதனுடன் இணைந்துவிட்டது.

1919ல் ஆரம்பிக்கப்பட்ட ஒத்துழையாமை இயக்கம் 1922ல் மகாத்மா காந்தியால் கைவிடப்பட்டது. 1922ல் உத்தர பிரதேசத்தில் சவுரி சாரா என்ற இடத்தில் சௌரி சௌரா போராட்டத்தில் பொதுமக்கள் மூன்று பேர் கொல்லப்பட்டதால் ஏற்பட்ட வன்முறையில் சிலர் காவல் நிலையம் ஒன்றை கொளுத்தியதால் பல காவல்துறையினர் உயிரிழந்தனர். தனது அறவழிப் போராட்டம் வன்முறை வழியில் திசை மாறுவதை விரும்பாத காந்தி ஒத்துழையாமை இயக்கத்தை கைவிடுவதாக அறிவித்தார். ஆனால் இதனை காங்கிரசு கட்சியுள் பலரும் பிற தேசியவாதிகளும் ஏற்கவில்லை. இவர்கள் காந்தியின் தலைமையில் அதிருப்தி கொண்டனர். மேலும் மாநில மற்றும் இந்திய சட்டமன்றங்களில் காங்கிரசு பங்கு பெறாது என்ற காந்தியின் கொள்கையினையும் அவர்கள் எதிர்த்தனர். இச்சட்டமன்றங்கள் காலனிய ஆளுனர்களால் ஆட்டுவிக்கப்பட்டும் கைப்பாவைகள் என காந்தியும் அவரது ஆதரவாளர்களும் கருதினர். தேர்தல்களில் பங்கேற்று சட்டமன்றத்துக்குச் செல்வது அரசுடன் ஒத்துழைப்பதுக்கு சமமென்றும் கருதினர். ஆனால் காங்கிரசு அதிருப்தியாளர்கள் தேர்தல்களில் பங்கேற்று, அரசு எந்திரத்தை உள்ளிருந்தே எதிர்க்க வேண்டுமென்று நினைத்தனர்.

டிசம்பர் 1922ல் நடந்த காங்கிரசின் கான்பூர் மாநாட்டில் இப்பிளவு வெளிப்படையாக வெடித்தது. சித்தரஞ்சன் தாஸ், என். சி. கேல்கார், மோதிலால் நேரு போன்றோர் காங்கிரசு-கிலாபத் சுவராஜ் கட்சி என்ற புதிய அமைப்பினைத் தொடங்கினர். ஆனால் 1907ம் ஆண்டு சூரத் மாநாட்டில் மிதவாதிகளுக்கும் தீவிரவாதிகளுக்கும் பூசல் ஏற்பட்டு கட்சி பிளவுற்றதைப் போல் இம்முறை நிகழ இரு தரப்பினரும் விரும்பவில்லை. அதனால் வெளிப்படையாக பிரிந்து செல்லாமல் ஒரு சமரசம் செய்து கொண்டனர். அதன்படி சுயாட்சிக் கட்சி ஆதரவாளர்கள் காங்கிரசு உறுப்பினர்களாக இருந்து கொண்டே சட்டமன்றத் தேர்தல்களில் போட்டியிடலாம் ஆனால் வெற்றி பெற்றால் ஆட்சிப் பொறுப்பை ஏற்கக் கூடாது என்று முடிவானது. அதன்படி சுயாட்சிக் கட்சி 1923 முதல் மாநில மற்றும் மத்திய சட்டமன்றத் தேர்தல்களில் போட்டியிட்டது. ஆனால் வெற்றி பெற்றால் ஆட்சிப் பொறுப்பை ஏற்க மறுத்து எதிர்க்கட்சியாகவே செயல்பட்டது. ஆண்டுகள் செல்லச் செல்ல, காங்கிரசுக்கும் சுயாட்சிக் கட்சிக்கும் இருந்த கொள்கை வேறுபாடுகள் குறைந்து கொண்டே வந்தன. 1928-29ல் நிகழ்ந்த சைமன் கமிஷன் எதிர்ப்பும், 1930ல் நிகழ்ந்த சட்ட மறுப்பு இயக்கம் மற்றும் உப்புச் சத்தியாகிரகம் ஆகியவை இரு கட்சிகளையும் நெருக்கமாக்கின. 1930களில் இரு கட்சிகளுக்குமிடையே இருந்த வேறுபாடு அறவே மறைந்து போனது. 1935க்குள் சுயாட்சிக் கட்சி மறைந்து அதன் உறுப்பினர்கள் அனைவரும் காங்கிரசு உறுப்பினர்கள் என்றே அறியப்படலாயினர்.

## மேற்கோள்கள்

பகுப்பு:இந்தியாவில் செயல்படாத அரசியல் கட்சிகள்
பகுப்பு:இந்திய விடுதலைப் போராட்டம்
ஜொனாதன் ட்ரொட்

**ஜொனாதன் ட்ரொட்** (Ian Jonathan Leonard Trott, பிறப்பு: ஏப்ரல் 22, 1981), இங்கிலாந்து அணியின் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை மிதவேகம் ஆகும். களத்தடுப்பிலும் இவரின் பணி குறிப்பிடத்தக்கது. 
## மேற்கோள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பஞ்சமி

thumb|400px|பஞ்சமித் திதியைக் குறிக்கும் கோணம் செம்மஞ்சள் நிறத்தில் காட்டப்பட்டுள்ளது.

**பஞ்சமி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் ஐந்தாவது திதி பஞ்சமி ஆகும். *பஞ்ச* எனும் வடமொழிச் சொல் ஐந்து எனப் பொருள்படும். 15 நாட்களைக் கொண்ட தொகுதியில் ஐந்தாவது நாளாக வருவதால் இந்த நாள்  இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் ஐந்தாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் ஐந்தாம் நாளுமாக இரண்டு முறை பஞ்சமித் திதி வரும். அமாவாசையை அடுத்துவரும் பஞ்சமியைச் சுக்கில பட்சப் பஞ்சமி என்றும், பூரணையை அடுத்த பஞ்சமியைக் கிருட்ண பட்சப் பஞ்சமி என்றும் அழைக்கின்றனர்.

## வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். பஞ்சமித் திதி ஐந்தாவது திதியும் 20 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 48 பாகையில் இருந்து 60 பாகை ஆகும் வரை உள்ள காலம் சுக்கில பட்சப் பஞ்சமித் திதியும், 228 பாகையிலிருந்து 240 பாகை வரை செல்வதற்கான காலம் கிருட்ண பட்சப் பஞ்சமியும் ஆகும்.

## இந்து சமயச் சிறப்பு நாட்கள்
ஆவணி மாத வளர்பிறைப் பஞ்சமித் திதி கருட பஞ்சமி என அழைக்கப்படுகின்றது. இந்நாளில் கருடனை வழிபடுவது சிறப்பானதாகும். புரட்டாதி மாத வளர்பிறைப் பஞ்சமித் திதி ரிஷி பஞ்சமி என அழைக்கப்படுகின்றது. இவ்விரதம் சப்தரிஷிகளை நோக்கி பெண்களால் அனுட்டிக்கப்படும்.

* சிம்ஹ கிருஷ்ண பஞ்சமி என்பது ஆவணியில் வருகின்ற தேய்பிறை பஞ்சமி ஆகும். 

## ஆதாரம்

## உசாத்துணைகள்
* இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
* திரவியம், மு., இந்துசமயக் களஞ்சியம், திருமகள் நிலையம், 1995.
* Balachandra Rao, S., Indian Astronomy: An Introduction, University Press (India) Private Limited, 2002.
* Sharma, P. D., Hindu Astronomy, Global Vision Publishing House, 2004.

## காண்க
* இந்துக் காலக் கணிப்பு முறை
* பஞ்சாங்கம்
* திதி

## வெளி இணைப்புகள்
* Tithi - Hindu Tithi Calendar - Astorica.com 
* Cāndra māsa  - mantrashastra.com 

பகுப்பு:திதிகள்
மைக்கேல் யார்டி

**மைக்கேல் ஹவார்ட் யார்டி**: (Michael Howard Yardy, பிறப்பு: நவம்பர் 27, 1980), இங்கிலாந்து அணியின் சகலதுறை ஆட்டக்காரர்களில் ஒருவர். அணியின் இவர் இடதுகை துடுப்பாளரும், மந்த இடதுகை மரபுவழி பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
லூக் ரைட்

**லூக் ஜேம்ஸ் ரைட்** (Luke James Wright, பிறப்பு: மார்ச்சு 7, 1985), இங்கிலாந்து அணியின் சகலதுறை ஆட்டக்காரர்களில் ஒருவர். இவர் வலதுகை துடுப்பாளரும், வலதுகை மிதவேக பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
வேம்பற்றூர்க் கண்ணன்கூத்தன்

thumb|222px|right|மறி மந்தை
**வேம்பற்றூர்க் கண்ணன்கூத்தன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று மட்டும் இடம் பெற்றுள்ளது. அது குறுந்தொகை 362 எண கொண்ட பாடல்.
:பாடல் சொல்லும் செய்தி
வேலன் வெறியாட்டு விழாக் கொண்டாட வருகிறான். தோழி அவனைத் தடுப்பதற்காக இதனைக் கூறுகிறாள்.

முதுவாய் வேல! நீ தலைவிக்கு முருகயர்ந்து வந்திருக்கிறாய். சினம் கொள்ளாமல் நான் சொல்வதைக் கேள். பலவகையான உணவுப் பொருள்களை முருகனுக்குப் படைத்து, சிறிய ஆட்டுக்குட்டியைக் கொன்று பலி கொடுத்து, அதன் குருதியைத் தலைவியின் நெற்றியிலே தடவினால், அந்தப் பலி இவளது காதலன் சிலம்பனுக்குப் போய்ச் சேறுமா? (இவளது மெலிவு இவள் தன் காதலனை எண்ணிக்கிடப்பதால் அன்றோ வந்தது?), என்கிறாள் தோழி.

பகுப்பு:சங்கப் புலவர்கள்
வெள்ளைமாளர்

thumb|200pg|right|வேம்பு
**வெள்ளைமாளர்** சங்ககாலப் புலவர்களில் ஒருவர். அவரது பாடல் ஒன்றே ஒன்று சங்கநூல் தொகுப்பில் இடம்பெற்றுள்ளது. அது புறநானூறு 296.
:பாடல் சொல்லும் செய்தி
:துறை - ஏறாண்முல்லை
போருக்குச் செல்லும் நெடுந்தகையின் தேர் வந்துள்ளது. பகைநாட்டு மக்கள் இப்போதே வேப்பந்தழையை ஒடித்து வைத்துக்கொள்கின்றனர். (காயம் பட்டவர்களுக்கு விசிற வேப்பந்தழை) காஞ்சிப்பண் பாடுகின்றனர். (ஒப்பாரி வைக்கின்றனர்). காயத்தில் தடவ எண்ணெய்க் கிண்ணத்தைக் கையில் வைத்திருக்கின்றனர். வெண்சிறு கடுகுப் புகை உண்டாக்குகின்றனர். எங்கும் 'கல்' என்ற அமைதி. பகைவேந்தனையே கொன்றுவிடுவானோ?

இப்படி ஊர் நினைப்பதாகப் புலவர் பாடுகிறார்.
:புலவர் பெயர்
புலவர் தம் பாடலில் இறக்கவிருப்பவர்களை எண்ணி மக்கள் முன்கூட்டியே செய்யும் செயல்களைப் பாடியுள்ளார். இது வெள்ளைச் சாவு. அதாவது வெள்ளை மாளல். மாண்டுபோதல் வெள்ளையாகத் தெரிவது. இதன் அடிப்படையில் பாடற்பொருளின் அடிப்படையில் இவருக்கு வெள்ளைமாளர் எனப் பெயர் சூட்டியுள்ளனர்.

இவரைப் பாடற்பொருளால் பெயர் பெற்ற புலவர் பட்டியலில் கொள்ளலாம்.

பகுப்பு:சங்கப் புலவர்கள்
அம்பகரத்தூர்

**அம்பகரத்தூர்** புதுச்சேரி ஒன்றியப் பகுதியில் அமைந்துள்ள ஒரு சிற்றூர். இது காரைக்காலில் இருந்து 14 கி.மீ. தூரத்தில் அமைந்திருக்கிறது.

இங்கு வட இந்தியா அடுத்து இரண்டாவது ஸ்தலமாக பத்திரகாளியம்மன் கோயில் இருக்கின்றது. தன் நாட்டம் நிறைவேற அம்மனை வேண்டி பிராணிகளை காணிக்கை கொடுப்பார்கள். வருடம் ஒரு முறை மே மாதம் திருவிழா நடைபெறும். தேர் இழுப்பார்கள். கிடா வெட்டு மட்டும் நிறுத்தப்பட்டுள்ளது. செவ்வாய் மற்றும்                வெள்ளிக் கிழமைகளில் சிறப்புப் பூஜை நடைபெறும். 

புராணத்தில் கூறப்பட்ட செய்தி: முன் சென்ற காலத்தில், கொடுங்கோலன் ஒருவன் இருந்தான். மக்கள் பொருத்து இருக்க முடியாமல், அம்மன் உதவியை கேட்டார்கள். தெய்வம் காளியாக உருவெடுத்து அவனுடைய குடலை உருவி மாலையாக அணிந்தாள். 

கடவுளுக்கு நன்றி செலுத்துவதற்காக பலி கொடுக்கும் வழக்கம் யூதர்களிடம் இருந்தது. அம்

## மேற்கோள்கள்

பகுப்பு:புதுச்சேரியில் உள்ள ஊர்களும் நகரங்களும்
வேட்டகண்ணன்

thumb|222px|right|குறும்பூழ்
**வேட்டகண்ணன்** சங்ககாலப் புலவர்களில் ஒருவர். குறுந்தொகை 389 எண்ணுள்ள ஒரே ஒரு பாடல் மட்டும் சங்கநூல் தொகுப்பில் இவரது பாடலாக இடம் பெற்றுள்ளது.
:பாடல் சொல்லும் செய்தி
காதலியைத் திருமணம் செய்துகொள்ளப்போகிறேன் என்கிறான் காதலன். காதல் தலைவனுக்குக் குற்றேவல் செய்யும் ஒருவன் அவனது எண்ணத்தைச் செயலாக்கப்படுத்த எண்ணி 'அவளைத் திருமணம் செய்துகொள்வது நன்றோ!' என்று கூறினான். தலைவன் 'நன்று போலத்தான் தெரிகிறது' என்றான்.

இப்படிச் சொன்ன தலைவனுக்கும், விரைவுபடுத்தத் தூண்டிய அவனது பணியாளுக்கும் குறும்பூழ்ப் பறவையை நெய்யில் வறுத்துச் சோற்றுடன் விருந்து படைக்கவேண்டும் என்கிறாள், தலைவி.

பகுப்பு:சங்கப் புலவர்கள்
கேரி வில்சன்

**கேரி கிரேக் வில்சன்** : (Gary Craig Wilson, பிறப்பு: பெப்ரவரி 5 1986), அயர்லாந்து அணியின் குச்சுக் காப்பாளர் (wicket-keeper அல்லது wicketkeeper அல்லது பெரும்பாலும் keeper). இவர் வலதுகை துடுப்பாளருமாவார்,

பகுப்பு:அயர்லாந்துத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:டெர்பிசையர் துடுப்பாட்டக்காரர்கள்
அங்காள பரமேசுவரியம்மன் கோவில், இடையகோட்டை

**அருள்மிகு அங்காள பரமேஸ்வரி அம்மன் கோவில்** என்பது தமிழ் நாடு, திண்டுக்கல் மாவட்டத்தில்  இடையகோட்டை என்னும் சிற்றூரில் அமைந்துள்ள கோவிலாகும். இக்கோவில் 300 ஆண்டுகள் பழமை வாய்ந்தது. இக்கோயிலில் ஆண்டுதோறும் மகா சிவராத்திரியன்று  திருவிழா நடைபெறுகிறது. மாதந்தோறும் அமாவாசையன்று அபிசேகம் மற்றும் பூசைகள் நடைபெறுகின்றன.

## தல வரலாறு
ஒரு மூதாட்டி நிறுவிய இத்திருக்கோவிலில் வீற்றிருக்கும் அம்மனுக்கு ஒரு தங்கை உள்ளதாகக் கூறப்படுகின்றது. அத்தங்கைக்கும் அருகில் இருக்கும் வலையபட்டி எனும் குக்கிராமத்தில் கோவில் உள்ளது. முன்னொரு காலத்தில் இந்த இடையக்கோட்டை அங்காள பரமேஸ்வரி அம்மன் வலையபட்டியில்  வீற்றிருக்கும் தங்கையைச் சந்திக்கச் சென்ற பொழுது, தங்கை தனது குழந்தைகளை கூடைகளுக்கு அடியில் மறைத்து வைத்ததாகக் கூறப்படுகிறது. ஏனெனில், இடையக்கோட்டை அங்காள பரமேஸ்வரி அம்மனுக்குக் குழந்தை பாக்கியம் இல்லை. அதனால் வலையபட்டி தங்கை தனது குழந்தைகளைக்  கண்டு அக்கா பொறாமைப் படுவாள் என்று மறைத்து வைத்திருக்கிறாள். ஆனால் இந்த விடயம் அக்காவிற்கு முன்கூட்டியே தெரிந்ததால் கூடைகளுக்கு அடியில் இருக்கும் குழந்தைகள் அனைவரும் கற்களாக மாறுமாறு சபித்தாள். இனி வலையப்பட்டி வரப்போவது கிடையாது என்றும் தங்கையிடம் கூறியதால்,   வருடா வருடம் தங்கையே அக்காவைக் காண நேரில் இடையக்கோட்டை வருவதாக வாக்குறுதி அளித்திருக்கிறாள் என்று சொல்லப்படுகிறது.

## சிறப்பு
இந்தத் வரலாற்றை மரியாதை செய்யும் வகையில் ஒவ்வோர் ஆண்டும் வலையபட்டி தங்கை அங்காள பரமேஸ்வரி அம்மன் பல்லக்கில் பவனி வந்து இடையக்கோட்டை அக்கா அங்காள பரமேஸ்வரி அம்மனைச் சந்தித்து மகிழ்ச்சி அடைகின்றாள் என்கிற கருத்து நிலவுகிறது. இந்த நிகழ்ச்சி  ஒரு பெரிய திருவிழா போல் நடைபெறுகிறது. பக்தர்கள் அனைவரும் அன்று ஒன்றுகூடி இருவரையும் வழிபடுகின்றனர்.

## சான்றுகள்

பகுப்பு:திண்டுக்கல் மாவட்டத்திலுள்ள அம்மன் கோயில்கள்
இந்தியக் குடியரசுக் கட்சி

**இந்தியக் குடியரசுக் கட்சி** (*Republican party of India*) இந்தியாவிலுள்ள அரசியல் கட்சிகளுள் ஒன்று.பட்டியல் சாதியினரின் நலனுக்காகப் போராட ந. சிவராஜ் மற்றும் அம்பேத்கர் தொடங்கிய பட்டியல் சாதிகள் கூட்டமைப்புக் கட்சியிலிருந்து இது உருவானது. மகாராட்டிர மாநிலத்தில் இக்கட்சி வலுவான நிலையில் உள்ளது. தற்போது பல பிளவுகளாக பிரிந்துள்ளது. அனைத்து பிளவுகளும் “இந்தியக் குடியரசுக் கட்சி” என்றே பெயர் கொண்டுள்ளன. இந்தியத் தேர்தல் ஆணையம் இக்கட்சியின் பல்வேறு பிளவுகளை அவற்றின் தலைவர்களைக் கொண்டு அடையாளாப்படுத்துகிறது.  (எ. கா) இந்தியக் குடியரசு கட்சி (அத்வாலே), இந்திய குடியரசு கட்சி (எம்.ஜி.நாகமணி), இந்தியக் குடியரசு கட்சி (கவாய்), இந்தியக் குடியரசுக் கட்சி (காம்ப்ளே). பல்வேறு பிளவுகளை மீண்டும் ஒரே கட்சியாக ஒன்றிணைக்கும் முயற்சிகளும் அவ்வப்போது நடந்தவண்ணம் உள்ளன.

## மேற்கோள்கள்

பகுப்பு:இந்திய அரசியல் கட்சிகள்